
KLASA: 363-01/24-01/08
URBROJ: 2196-8-02-24-01                                                          
Bogdanovci, 17.12. 2024. godine

Na temelju članka 72. Zakona o komunalnom gospodarstvu („Narodne novine“ br. 68/18,  110/18, 32/20) i članka 29. Statuta Općine Bogdanovci (»Službeni vjesnik» Vukovarsko-srijemske županije broj 4/21, 21/22), Općinsko vijeće Općine Bogdanovci, na 46. sjednici održanoj dana 17.12.2024. godine, donosi:

PROGRAM

održavanja komunalne infrastrukture na području

Općine Bogdanovci u 2025. godini
 I. UVODNE ODREDBE 

Članak 1.

Ovim se Programom održavanja komunalne infrastrukture na području Općine Bogdanovci u 2025. godini, u skladu s predvidivim sredstvima i izvorima financiranja određuju poslovi i radovi na održavanju objekata i uređaja komunalne infrastrukture, kako slijedi:

· Održavanje nerazvrstanih cesta

· Održavanje građevina, uređaja i predmeta javne namjene

· Održavanje javne rasvjete

· Održavanje javnih površina na kojima nije dozvoljen promet vozilima

· Održavanje javnih zelenih površina

· Održavanje čistoće na javnim površinama

· Održavanje groblja

· Dezinsekcija i deratizacija

· Veterinarsko-higijenski poslovi 
Program se utvrđuje:

· Opis i opseg poslova održavanja s procjenom pojedinih troškova, po djelatnostima;
· Iskaz financijskih sredstava potrebnih za ostvarivanje programa, s naznakom izvora financiranja
 II. SREDSTVA ZA OSTVARIVANJE PROGRAMA 

Članak 2.

Sredstva za ostvarivanje Programa održavanja komunalne infrastrukture u 2025. godini planirana su u iznosu od 699.800,00 € a osigurat će se iz sljedećih izvora: 

· Prihod od komunalne naknade 27.000,00 €,
· Prihodi iz ugovora, naknada i drugih izvora propisanih posebnim zakonom 38.000,00 €,
· opći prihodi i primici 80.300,00 €
· prihod od zakupa i prodaje poljoprivrednog zemljišta  64.500,00 €
· Tekuće pomoći iz državnog proračuna – FOND ZA ZAŠTITU OKOLIŠA (secap) 490.00,00 €

III. ODRŽAVANJE KOMUNALNE INFRASTRUKTURE 

Članak 3.

Na temelju predvidivih sredstava za ostvarivanje Programa održavanja komunalne infrastrukture, u nastavku se određuju poslovi i radovi na održavanju objekata i uređaja komunalne infrastrukture u 2025. godini po vrsti komunalne djelatnosti, s procjenom pojedinih troškova, kako slijedi:
1. Održavanje javne rasvjete ………………………………………………………………………….........................65.000,00 €
Održavanje javne rasvjete u 3 naselja Općine Bogdanovci obuhvaća:

· utrošak javne rasvjete 

· tekuće i investicijsko održavanje objekata i uređaja javne rasvjete za rasvjetljavanje javnih površina, javnih cesta koje prolaze kroz naselja i nerazvrstanih cesta u 3 naselja, broj rasvjetnih tijela: 450
Izvor financiranja: opći prihodi i primici 41.000,00 €, prihodi od komunalne naknade 24.000,00 €
2. Održavanje i čišćenje javnih površina i  4 groblja ( 2 rimokatolička – Bogdanovci 16.000m² i Svinjarevci 12.600m², 1 grkokatoličko Petrovci 17.200m² i  1 pravoslavno Petrovci 8.900m², održavanje spomen-obilježja u 3 naselja (8 spomenika), čišćenje površina javne namjene (trgova u 3 naselja i 3 parkirališta u 2 naselja) 
…………………………………………………………………………………………… 73.300,00 €
Održavanje obuhvaća:
· troškove motornog benzina  

· održavanje cvjetnih gredica i dječjih igrališta po naseljima, te zelenih površina ispred društvenih domova, domova kulture, dječjih igrališta,  kuća u vlasništvu Općine (čišćenje, skupljanje i odvoz otpadnog materijala-lišća, trave, košnja trave, krčenje korova) 
· sječa granja i drveća sa odvozom, redovno i kao posljedica elementarnih nepogoda i obrezivanje unutar naselja, 
· održavanje strojeva 
· održavanje autobusnih stajališta 

· nabava novih ukrasnih sadnica

· nabava opreme za održavanje zelenih površina 

· održavanje izletišta Graz
· troškovi Programa javnih radova 
(Dio plaća vlastitog pogona u iznosu 50%, plaće javnih radova, motorni benzin – javni radovi, tekuće i investicijsko održavanje postrojenja i opreme - javni radovi)

Izvor financiranja: Prihodi iz ugovora, naknada i drugih izvora propisanih posebnim zakonom  38.000,00 €, opći prihodi i primici 35.300,00 €
3. Održavanje nerazvrstanih cesta u 3 naselja ukupne dužine 15 km ……………………………………………………………………………………………18.000,00 €
Izvanredno i redovno održavanjem nerazvrstanih cesta  - 10.000,00 €   
· zatvaranje udarnih jama, popravak manjih površina ručno, 

· asfaltiranje te popravak dijelova postojeće loše betonske ili asfaltne podloge, 

· održavanje postojeće i izrada nove horizontalne prometne signalizacije na nerazvrstanim cestama,

· košnja trave,  

· obrezivanje drveća strojno ili ručno,

· čišćenje zemljišnog pojasa, 

· uklanjanje i sječenje grana na stablima koje smetaju prolazu autobusa i kamiona.

Održavanje nerazvrstanih cesta  u zimskom razdoblju –3.000,00 €
· osiguranje prohodnosti cesta u zimskim uvjetima

Izvanredno i redovno održavanje poljskih puteva –5.000,00 €
· zatvaranje udarnih jama, popravak manjih površina ručno i strojevima

· nasipavanje poljskih puteva kamenom

· košnja trave

· obrezivanje drveća strojno ili ručno

Izvor financiranja: prihod od dugogodišnjeg zakupa poljoprivrednog zemljišta 15.000,00 €, prihod od komunalne naknade 3.000,00 €
4. Uređenje kanalske mreže …………………………………………………………………………………….27.000,00 €
· čišćenje vodooborinskih kanala u dužini 5 km

· uređenje kanalske mreže u naselju Svinjarevci u dužini 5 km 

Izvor financiranja: prihod od zakupa i prodaje poljoprivrednog zemljišta 27.000,00 €
5. Uređenje centra naselja Bogdanovci……………….……………………4.000,00 €
· uređenje centra površine 500 m², sadnja ukrasnih sadnica, uređenje travnjaka, ukrasna drvca, sadnja cvjetnih gredica
Izvor financiranja: opći prihodi i primici 4.000,00 €

6. Nabava i sadnja drveća – SECAP……………………………………….490.000,00 €

· Projekt nabave i sadnje drveća za provedbu mjera prilagodbe klimatskim promjenama u svrhu jačanja otpornosti urbanih sredina. Projekt pridonosi izgradnji zelene i klimatske neutralne lokalne zajednice i Republike Hrvatske kao cjeline
Izvor financiranja: Tekuće pomoći iz državnog proračuna (Fond za zaštitu okoliša i energetsku učinkovitost) u iznosu od 490.000,00 € 
7. Dezinsekcija i deratizacija…………………………………………………10.000,00 €

· provođenje obvezne preventivne dezinsekcije i deratizacije radi sustavnog suzbijanja insekata i glodavaca
Izvor financiranja: prihodi od zakupa i prodaje poljoprivrednog zemljišta u iznosu od 10.000,00 €
8. Veterinarsko-higijeničarski poslovi…..………………………..……….12.500,00 €

· hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina, te cijepljenje i čipiranje udomljenih pasa
Izvor financiranja: prihodi od zakupa i prodaje poljoprivrednog zemljišta u iznosu od 

12.500,00 €
IV. ZAVRŠNE ODREDBE 

Članak 4. 
Ova Program objavit će se u „Službenom vjesniku“ Vukovarsko-srijemske županije, a stupa na snagu 01. siječnja 2025. godine.

                                                                                Predsjednica Općinskog vijeća

 Anamarija Savić Bajac, bacc.admin.publ.

